Борис Младенов-Young
Защо ме стрелваш с поглед закачлив…

chitanka.info

Защо ме стрелваш с поглед закачлив,

с лице в усмивка щедра засияло?

Какво загатваш? И с какъв мотив?

Какво намеква зрялото ти тяло?

Познавам тоз безмълвен, ням език.

Флиртуваш ти и с огъня играеш,

но няма да успее твоят трик,

не можеш с погледи да ме омаеш.

Не ме ли виждаш, че съм побелял!

Не знаеш ли, че имам внуци вече?

Човек семеен, с принципи, с морал…

За палавости времето изтече.

Безкрайна бездна между нас лежи.

Не ме достигат твоите стрели!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.